|  |  | ### Hírlevél 2025.08.07. |
| Lehet, hogy nem létezik tökéletes pasi, de Xavier Rush elképesztően közel áll hozzá. Jóképű állatorvos, aki olyan, mint egy görög isten, és egy apró cicát ölelget. Egyből igent mondanál, ugye? Legalábbis addig, amíg Xavier ki nem nyitja a száját, és be nem bizonyítja, hogy még a szoborszerű istenek is képesek totál baromságokat mondani. Persze Samantha semmit sem szeretne jobban, mint bebizonyítani, hogy a férfi téved... ...kivéve persze, ha be tudja ismeri, hogy hibázott. Engesztelésül Xavier elhívja egy randevúra. Talán a világtörténelem valaha volt legjobb randija után Samanthát teljesen összezavarják az érzelmei. És arra is rádöbben, hogy mivel a családja válságban van, most szóba sem jöhet egy kapcsolat. Könyörög Xaviernek, felejtse el őt. Úgy emlékezzen az együtt töltött éjszakájukra, mint egyetlen tökéletes pillanatra. Bármennyire is fáj. Csakhogy a távolság és az idő korántsem elég ahhoz, hogy elfelejtsék egymást, és azt, ami köztük van. És csak egyetlen dolog lehet jobb egy tökéletes emléknél; egy közös élet, amelyet szerelemben élnek le. Abby Jimenez USA Today és New York Times bestsellerszerző regénye két összetartozó lélek szerelméről mesél, amely olykor könnyeket csal a szemünkbe, máskor pedig örömteli mosollyal ajándékoz meg minket. "Vicces, érzelmes, életigenlő." - Emily Henry New York Times bestsellerszerző "Megható, hiteles és ösztönző." - Christina Lauren New York Times bestsellerszerző |
| Nikki és Sebastian. Tűz és víz. Egy gyönyörű, impulzív modell és egy gazdag New York-i családból származó, zárkózott hegedűkészítő. Szenvedélyesen egymásba szeretnek, és dacolva minden figyelmeztetéssel, összeházasodnak. Hamarosan gyerekeik születnek, ám útjaik viharos sebességgel mégis elválnak. Így aztán egymástól távol építik újjá az életüket. Szinte nem is találkoznak egészen addig a napig, amíg kamasz fiuk, Jeremy rejtélyes módon eltűnik. Megszökött? Elrabolták? Mivel Nikki nem hajlandó a rendőrséget bevonni, volt férjéhez fordul segítségért. Szövevényes kalandjaik vérfürdőbe torkollanak, menekülniük kell... Guillaume Musso regényről regényre különleges kapcsolatot alakít ki olvasóival. Az 1974-ben Antibes-ban született szerző diákévei alatt kezdett írni. A közönség először 2004-ben, az És azután... megjelenésekor találkozhatott vele. Majd egymást érték a regények. Mára ő a legnagyobb példányszámban eladott kortárs francia író, aki tizennégy éve megszakítás nélkül vezeti a francia sikerlistát, és népszerűsége a világ minden táján töretlen. 2021-ben elnyerte a thriller és noir műfajában teljes életműért járó Raymond Chandler-díjat. |
| "Hogyan lehet elszakadni a múlttól látható sebhelyek nélkül?" Henri Lachapelle - becenevén a "Kapitány" - ugyanúgy szereti a lovakat, mint tinédzser unokája, és igyekszik átadni tudását a lelkes és motivált lánynak. Amikor azonban az idős férfi kórházba kerül, Sarah-nak egyszerre kell megküzdenie a nagyvárosi élettel, a lótartás nehézségeivel és a betegség lelki terheivel. Natasha Macauley ügyvédnő élete épp lejtmenetben van; kénytelen egy fedél alatt élni a volt férjével, ráadásul a szakmai kompetenciája is megkérdőjeleződik. Amikor egy véletlen folytán találkozik a magányos Sarah-val, mégis úgy dönt, a szárnyai alá veszi a lányt. Sarah azonban olyan titkot rejteget, amely sokak életét változtathatja meg örökre. Az Álmok nyomában megrendítő és szívmelengető regény, tele érzelemmel, gyengédséggel. Olyan történet erőről és kitartásról, amely sokáig velünk marad. |
| A "Gaston, a kis unikornis" című könyvsorozat történetei a szociális készségeket fejlesztik. Ő Gaston, a kis unikornis, aki éppen olyan, mint a többiek. Egy dolgot kivéve... Sörényének színe mindig az érzelmeit tükrözi! Leonard nagyon sokat gúnyolódik másokon. Folyton kineveti azokat a gyerekeket, akik nem úgy viselkednek, mint ő. Tudd meg, hogyan érti meg Gaston, hogy a köztünk lévő különbségek valójában igazi kincsek. 1 kaland Gastonnal + különbségeink elfogadása = boldog élet együtt |
| Talán már felfigyeltünk arra, hogy az életünkben vannak bizonyos kellemetlen, önsorsrontó ismétlődések. Egyes helyzetek - mintha csak benyomnának rajtunk egy piros gombot - automatikus folyamatot beindítva jellegzetes gondolatokat ébresztenek bennünk, ezektől rossz érzéseink támadnak, melyek hatására mindig hasonlóan reagálunk, pedig már sokszor megtapasztaltuk, hogy viselkedésünk végül nem a kívánt irányba visz minket. Ilyenkor egy sémavezérelt, tudattalan működést élünk át. Nagyon valószínű, hogy nekünk is vannak sémáink, mert mindenkinek vannak. A sémák - vagyis az életünkben ismétlődő, nemkívánatos mintázatok - mindig gyermek- és serdülőkorban alakulnak ki, sérült vagy kielégítetlen lélektani alapszükségletek következtében. Ezek a sérülések és hiányok meghatározzák azt, ahogyan önmagunkra, kapcsolatainkra, vagy a világra tekintünk, és átszínezik, eltorzítják a valóságérzékelésünket. Erről azonban - amit gondolunk és érzünk - fogalmunk sincs, és egészen addig kétségbevonhatatlan igazságnak tűnik számunkra, amíg nem tudatosítjuk magunkban. A sématerápia segít megérteni viselkedésünk mozgatórugóit, elengedni a már nem előrevivő meggyőződéseket és automatizmusokat, felismerni aktuális szükségleteinket és érzéseinket, valamint megtalálni az egészséges módját mindezek kielégítésének és megnyugtatásának. Ez a frissített kiadás naprakész elméleti áttekintést nyújt a módszerről, miközben segít felismerni saját sémáinkat és sémamódjainkat. Egy új, teljes fejezet támogat abban, hogy megerősítsük egészséges felnőtt énünket, aki tudatosan rálát belső folyamataira és képessé válik a változtatásra. |
| Találkoztál már olyan emberrel, aki egyszerre volt karizmatikus és elbűvölő, valamint manipulatív, önző és ravasz? A pszichopatákra pontosan ezek a tulajdonságok jellemzők, és éppen emiatt nagyon veszélyesek. Az Idiótákkal körülvéve című nemzetközi bestseller szerzője, Thomas Erikson elárulja, hogyan ismerhetjük fel az életünket megkeserítő pszichopatákat, miként küzdhetünk az érdekvezérelt befolyásolási törekvéseik ellen, és főleg hogyan kerülhetjük el ezeket az embereket nagy ívben. A szerző a korábbi könyveiből ismert népszerű, négy színen alapuló viselkedésmodellt használja, és részletes példákkal szemlélteti, hogy mit tanácsos tennie a társaság kedvence sárgának, az elemző típusú kéknek, az öntudatos pirosnak és a türelmes zöldnek, ha összeakadnak egy pszichopatával vagy egy profi manipulátorral. Hiszen a manipuláció megjelenhet a pszichopatamentes hétköznapi kapcsolatainkban is. Ha már unod, hogy kihasználnak, ha eleged van belőle, hogy időről időre a padlón találod magad valaki miatt, vagy úgy érzed, mindig te kerülsz a sor végére, ez a könyv neked szól! A rengeteg, hétköznapi életből vett példa és gyakorlatias tanács segítségével feltárhatod a saját viselkedésed mozgatórugóit, és megvédheted magad attól, hogy a környezetedben élők dróton rángassanak a saját céljaik eléréséhez. |
| Ez a kötet válogatás a Keress, találj, mesélj! böngészősorozat tagjainak legnépszerűbb oldalaiból - nagyobb méretben, még több keresnivalóval. A mozgalmas jeleneteket ábrázoló, részletgazdag képeket nézegetve a gyerekek megannyi érdekességet és mesélnivalót fedezhetnek fel azokról a dolgokról, amik ebben a korban a leginkább foglalkoztatják őket. A Keress, találj, mesélj! sorozat készítői minden oldalpár szélén kiemeltek néhány tárgyat, élőlényt vagy személyt, melyeket a gyerekek megkereshetnek az adott oldalpár nagy méretű képén. A meglepetéseket rejtő ablakok további keresésre és mesélésre ösztönzik a gyerekeket. A böngészés öröme garantált! |